Тыгай сынан азап 6 декабрьыштат лийын. Кечывалым Ленин уремысе 1-ше №-ан пӧрт воктене электропередаче линийым олмыктеныт. Официальный огыл увер почеш, электрик-влак заземленийым ыштымышт годым магистральный вӱд пӱчым шӱтен кертыныт. 16 шагатлан ола адакат вӱд деч посна кодын. А 20 шагат деч вара электротулат икмыняр жаплан йӧрен… Аварийым «Звенигово вӱд канал» ООО шке вийже дене кораҥден: шым еҥлан кок единице технике полшымо дене чот тыршаш логалын.